  Виталий Пронин Одӥг мандатъем округъёсъя азьпал радэ потӥз Историяя, кылъя но литературая Удмурт институтлэн кивалтӥсез Алексей Загребин.Арнянуналэ ортчизы «Огъя Россилэн» праймеризэз - калык куаразэ сётӥз Кун Думае быръёнъёсы ӵектоно кандидатъёс понна. Куара сётонэ пыриськиз 100 сюрс адями (бырйисьёc пӧлысь 8,8 процентэз). Та дырлы лыдъямъя-чотамъя тужгес но трос куара люказы Кун Думалэн Тӧроезлэн воштӥсез Андрей Исаев, Удмурт Элькунлэн Тӧроезлэн но Правительстволэн администрациенызы кивалтӥсез Андрей Гальцин но Кун службая но калык хозяйствоя академилэн Удмуртиысь ёзэзлэн директорез Алексей Шепталин - таос ӵектӥсько партилэн списокезъя.Нош одӥг мандатъем округъёсъя азьпал радэ потӥзы Историяя, кылъя но литературая Удмурт институтлэн кивалтӥсез Алексей Загребин но Кун Кенешысь Экономикаын политикая, промышленностья но инвестициосъя ялан ужась комиссилэн кивалтӥсез Валерий Бузилов.Праймеризлы йылпумъянъёс лэсьтэмын луозы 25-тӥ мае.Елена Тугашова  